Maulana Jalaluddin Rumi Muhammad bin Hasin al Khattabi al-Bakri (Jalaluddin Rumi) misuwur kanthi asma Rumi inggih punika salah satunggalipun penyair sufi ingkang miyos taun 604 Hijriah, utawi 30 September 1207 ing Balkh, Afganistan. Rumi gadhah asma jangkep Jalaluddin Muhammad bin Muhammad al-Balkhi al-Qunuwi. Panjenenganipun punika putranipun Bahauddin Walad, satunggalipun ulama lan mistikus ingkang misuwur, ingkang dipunurak saking Kota Balkh nalika Rumi yuswanipun taksih 12 taun. Panjenenganipun lan kulawarganipun dipunurak amargi bènten pamanggihan kaliyan Sultan.